কিছু দূর হেঁটেই অদূরের একটি পাহাড়ে আশ্রয় নেন সবাই। রাতে সেখানে সেনারা আবার হানা দেয়। গুলি চালায়। সেবুর ভাই ইয়াসিদুল-সহ সেখানেই চার জন মারা যায়। তাদের ‘দাফন’ না করেই ভোররাতে আবার বাংলাদেশের দিকে এগোতে থাকে সেবু তারা-রা। তার পর গত চার দিন ধরে মাইলের পর মাইল ফসলের মাঠ, পাহাড়, জঙ্গল, নদী পেরিয়ে গত ১৫ সেপ্টেম্বর ভোরে হোয়াইকং সীমান্ত দিয়ে বাংলাদেশে ঢোকে তারা। এর পর থেকে গত তিন দিনের টানা বৃষ্টি ও বজ্রপাতের মাঝে অভুক্ত অবস্থায় দিনযাপন করছেন।